Johan Storjohann

Johan Cordt Harmens Storjohann (født 15. august 1832 i Bergen, død 23. april 1914 i Kristiania) var en norsk luthersk prest, i ettertid mest kjent for å ha etablert den norske sjømannsmisjonen (Sjømannskirken) og inspirert etablering av tilsvarende organisasjoner i Sverige og Finland, og han er omtalt som «Sjømannsmisjonens far».Schartum. Side 11-13

Liv og virke
 Bakgrunn
Johan Storjohann ble født i Bergen i 1832, tok teologisk embetseksamen i 1860 og ble skoleleder. 

Prest
Han reiste i 1863 til Skottland for å studere skole- og kirkeforholdene og begynte der virksomhet som sjømannsprest. 

Sjømannskirken: Den 31. august 1864 etablerte han i Bergen «Foreningen til evangeliets forkyndelse for skandinaviske sjømænd i fremmede havne», senere kjent som Sjømannskirken.
En rekke år var Storjohann redaktør for organisasjonens blad Bud & Hilsen. 

I år 1866 fikk Sjømannskirken en avlegger også i Sverige, den såkalte Sjömansmissionen. Storjohann hadde også en stor andel i grunnleggensen av Finska sjömansmissionskyrkan.

I årene 1868-1872 var han norsk sjømannsprest i London deretter i årene 1873-1880 sekretær for indremisjonen i Kristiania, hvor han i 1880 opprettet en skole til minne om Hans Nielsen Hauge kalt Hauges Minde.Schartum. Side 48 I Kristiania gjorde han seg også bemerket ved å holde sine møter i ulike danselokaler i mangel av kirkerom i den sterkt voksende hovedstaden, noe som ble ansett både utradisjonelt og som ledet til sterke innvendinger fra flere.Schartum. Side 44-45 

Under en reise i England mottok han også et større misjonstelt med plass til mange hundre tilhørere i gave fra engelske kvinner, som ble benyttet til møter i Kristiania i flere år, og som blant annet var plassert på Sagene.Schartum. Side 47 Fra 1882 til 1890 var han fengselsprest. Pastor Storjohann var vel bereist i sitt virke, og fra 1890 foretok han også en hel reise rundt jorden og besøkte blant annet Lars Skrefsrud i India.Schartum. Side 63 I årene 1894-1899 var han sogneprest i Ås i Akershus.

Johan Storjohann hadde et omfattende religiøst forfatterskap og var energisk motstander av moderne bibelkritikk.Schartum. Side 59

I Bergen ble det i 1926 etter en nasjonal innsamling avduket en bronsebyste av Storjohann lagd av kunstneren Ambrosia Tønnesen.Skulpturvandringer i Bergen  – «Pastor Storjohann» hos skulpturibergen.no (side besøkt 28. mai 2014)

 Referanser 

 Litteratur 


 Eksterne lenker 
 Om Johan Storjohann, fra Nordisk familjebok, bind 27, utgitt i Stockholm 1918


Kategori:Norske lutherske prester
Kategori:Norske misjonærer
Kategori:Fengselsprester
Kategori:Norske oppbyggelsesforfattere
Kategori:Pedagoger ved Hartvig Nissens skole
Kategori:Sjømannskirken
Kategori:Personer begravet på Vår Frelsers gravlund
Kategori:Personer fra Bergen kommune
Kategori:Alumni fra Universitetet i Oslo
Kategori:Norske skoleledere